钦定古今图书集成/明伦汇编/氏族典/第176卷 > 《廖用贤尚友录》 > 田横
## 钦定古今图书集成/明伦汇编/氏族典/第176卷 > 《廖用贤尚友录》 > 田横

按《汉书田儋传》：“儋从弟横，豪桀，能得人。韩信掳齐王
广，横自立为王。汉王立为皇帝，横与其徒属五百馀
人入海，居邬中。高帝使使召之，横迺与其客二人，乘
传诣雒阳，至尸乡，厩置自刭。高帝以王者礼葬横，既
葬，二客穿其冢傍，皆自刭从之。其馀五百人在海中，
闻横死，亦皆自杀。于是乃知田横兄弟能得士也。”